
Penny Wheep. 


TROMPE -L’OEIL. 


As I gaed doon the hedgeback 
Five blue eggs I saw, 
It was as gin you’d looked at me 


Wi five een for twa. 


WHEESHT, WHEESHT. 


WHEESHT, wheesht, my foolish hert, 
For weel ye ken 
I widna ha’e ye stert 


Auld ploys again. 


It’s guid to see her lie 
Sae snod an’ cool, 

A’ lust o’ lovin’? by— 
Wheesht, wheesht, ye fule ! 


EX EPHEMERIDE MARE. 


I Ha’E seen the Egypt herrings 
Eelyin’ in an emeraud sea, 
And it’s fain I could ha’e gane 


In their skinklan’ company. 


Sae in deeps Thocht canna faddom 
Dern the dreams that glint a wee 
Through Time’s shawls, and syne are tint 


In dowf immensity. 


BLIND MAN’S LUCK. 


HE juist sits oolin’ owre the fire 
And gin’ a body speak t’ him, fegs, 
Turns up the whites o’s een 


Like twa oon eggs, 


“T’ve riped the bike o’ Heaven,” quo’ he, 
“And whaur ma sicht s’ud be I’ve stuck 
The toom doups o’ the sun 


1” 


And mune, for luck 


HE “CURRANT: BUSH; 


THERE'S no’ a ressum to the fore 
Whaur the hoose stood. 
—Only a’e wild cur’n’ buss wags 


Tossils o’ forfochen blood. 


It’s a lass that deed in childing, 
Puir thowless cratur, 
Wha alane o’ a’ her race 


Is still at odds wi’ natur’. 


CLOUDBURST AND SOARING 
MOON. 


CLOODBURST an’ soarin’ mune 
And ’twixt the twa a taed 
That loupit oot upon me 


As doon the loan I gaed. 


Noo I gang white an’ lanely 
But hoo I’m wishin’, faith, 
A clood aince mair cam’ owre me 


Wi?’ Jock the byreman’s braith. 


FEERY-O’-THE-FEET. 


“A DEID man’s never 
Feery o’ the feet, 

Jock, five years buried 
Maun be far frae fleet, 
Sae, lad ye needna worry, 


He'll no’ hae’s in a hurry.” 


Aye, lass! but Resurrection’s 

The danger that dings a’, 

We maun up braw an’ early 

Gin we're to win awa’, 

Else sune’s the trumpet’s blared 
There ll be twa daiths in oor kirkyaird. 


SOMERSAULT. 


I Lo’E the stishie 
O’ Earth in space 
Breengin’ by 

At a haliket pace. 


A wecht o’ hills 
Gangs wallopin’ owre, 
Syne a whummlin’ sea 


W? a gallus glower. 


The West whuds doon 
Like the pigs at Gadara, 
But the East’s aye there 


Like a sow at the farrow. 


SONG. 


THERE'S an unco tune 
That ony wund wafts 
Frae a piper playin’ 
Wantin’ the chafts. 


And an unboorn man 
Withooten a shape 
Whiles sings a sang 


You canna escape. 


Tak’ note o’ the tune, 
Gre words to the sang, 
Or you'll ha’e nae peace 


Whaurever you gang. 

LOVE. 


(Suggested by the French of Edmond Rocher.) 


A LUVIN’ wumman is a licht 

That shows a man his waefu’ plight, 
Bleezin’ steady on ilka bane, 
Wrigglin’ sinnen an’ twinin’ vein, 
Or fleerin’ quick an’ gane again, 
An’ the mair scunnersome the sicht 
The mair for luve an’ licht he’s fain 
Till clear an’ chitterin’ an nesh 


Move a’ the miseries 0’ his flesh. 


If 


SEA-SERPENT. 


(From ‘A Sea-Suite.”’) 


‘* The soul grows clotted by contagion, 

Imbodies, and imbrutes till she quite lose 

Lhe divine property of her first being.” 
MILTON. 


It fits the universe man can ken 

As a man’s soul fits his body ; 

And the spirit o’ God gaed dirlin’ through’t 
In stound upon stound o’ pride 

Draughtin’ his thick-comin’ notions 0’ life 
As fast as they flashed in owre’m 


When there was sea and licht and little beside. 


His joy in his wark gied it lint-white lines 


Brichter than lichtnin’s there. 


12 SEA-SERPENT 


Like starry keethins its fer-aff coils 
Quhile the nearer rings 

Ran like a raw o’ siller girds 

On the wan-shoggin’ tap o’ the waters 


And soupled awa’ like wings. 


Round the cantles o’ space Leviathan flickered 
Like Borealis in flicht 

Or eelied thro’ the poorin’ deeps o’ the sea 
Like a ca’ o’ whales and was tint to sicht, 

But aye in its endless ups-and-doons 

As it dwined to gleids or walloped in rings 
God like a Jonah whirled in its kite 


But blithe as a loon in the swings. 


Syne it gethered in on itsel’ again 

And lowed like the plans o’ Heaven, 

A michty puzzle o’ flames that mirrored 
The ends o’ the thocht 

—For aince He had hit upon Life itsel’ 
Hoo c’u’d the mere mak’in o’ lives 


Keep gien’m the thrills He socht? 


SEA-SERPENT 13 


And the serpent’s turned like a wud sin’ syne 
That canna be seen for the trees 

Or’s tint as the mid-day sun is tint 

In the glory o’ its rays, 

And God has forgotten, it seems, 

In the moniplied maze o’ the forms 


The a’efauld form o’ the maze. 


Whiles a blindin’ movement tak’s in my life 
As a quick tide swallows a sea. 

I feel like a star on a starry nicht, 

A’e note in a symphony, 

And ken that the serpent is movin’ still, 

A movement that a’ thing shares, 

Yet it seems as tho’ it twines in a nicht 


When God neither kens nor cares. 


But mebbe yet the hert o’ a man 
When it feels the twist in its quick 
O’ the link that binds it to ilka life, 


A’e stab in the nerves o’ the stars, 


14 SEA-SERPENT 


Tl raise a cry that'll fetch God back 
To the hert o’ His wark again? 
—Though Nature and Man ha’e cried in vain 


Rent in unendin’ wars! 


Or does the serpent dern wi’ a mortal wound 
Unseen in its unseen side, 

And are the surges that still come owre us 
Like the thraws o’ a stricken man 

—Wi’ the poéer to inform undeemis lives 
Wi the single movement o’ life nae mair, 
But ebbin’ fast— and ebbin’ for aye— 


Tho’ we skinkle ahint like pools in the san’ ? 


O Thou that we'd fain be ane wi’ again 

Frae the weary lapses o’ self set free, 

Be to oor lives as life is to Daith, 

And lift and licht us eternally. 

Frae the howe o’ the sea to the heich o’ the lift, 
To the licht as licht to the darkness is, 

Spring fresh and fair frae the spirit o’ God 

Like the a’e first thocht that He kent was His. 


SEA-SERPENT 


Loup again in His brain, O Nerve, 

Like a trumpet-stang, 

Lichtnin-clear as when first owre Chaos 
Your shape you flang 

—And swee his mind till the mapamound, 
And meanin’ o’ ilka man, 

Brenn as then wi’ the instant poder 


O’ an only plan! 


ois) 

LOCKED, 


THE folk a’ yammer that they’ve never seen 
A corpse thraw owt like thine ; 
But e’en alive ye were byordinar thrawn 


As we ken fine. 


They’ve wide-flung ilka door and ilka drawer 
But syne ye thraw like mad. 
Nowt’s lockit i’ the hoose abies my hert, 


—Thraw on, my lad! 

THUNDERSTORM. 


I’sE warran’ ye’re rawn for the yirdin’ 
An’ no’ muckle wunner, 

When the lift’s like a revelled hesp 
I the han’s o’ the thunner. 


God’s banes! when the haill warl’ dirls 
An’ jows like a bell 
An’ the lichtnin’s fleerin’ atour 


I’m waesome mysel’. 

HUNGRY WATERS. 


(For a little Boy at Linlithgow.) 


THE auld men o’ the sea 
Wi their daberlack hair 
Ha’e dackered the coasts 


O’ the country fell sair. 


They gobble owre cas’les, 
Chow mountains to san’; 
Or lang they’ll eat up 
The haill o’ the lan’, 


Lickin’ their white lips 
An’ yowlin’ for mair, 
The auld men o’ the sea 
Wi’ their daberlack hair. 

TAM. 


EEN that were blue as corncockles 
twinkle nae marr, 
Nor a lauch like the simmer lichtnin’ 


Jouk i’ the air. 


A face that was reid as a cock’s kaim 
Is grey as a stane, 
And a man for the weemun is lyin’ 


Himsel’—alane. 


FOCHERTY. 


Duncan Gisp 0’ Focherty’s 
A giant to the likes o’ me, 
His face is like a roarin’ fire 


For love o’ the barley-bree. 


He gangs through this and the neebrin’ shire 
Like a muckle rootless tree 
—And here’s a caber for Daith to toss 


That'll gi’e his spauld a swee! 


His gain was aye a wee’r man’s loss 
And he took my lass frae me, 
And wi’ mony a quean besides 


He’s ta’en his liberty. 


FOCHERTY 21 


I’ve had nae chance wi’ the likes o’ him 
And he’s tramped me underfit. 
—Blaefaced afore the throne o’ God 


He'll get his fairin’ yet. 


He'll be like a bull in the sale-ring there, 
And [ll lauch lood to see, 
Till he looks up and canna mak’ oot 


Whether it’s God—or me! 


22 


SABINE. 


A LASS cam’ to oor gairden-yett 
An’ ringle-e’ed was she, 
And sair she spiered me for a leaf, 


A leaf 0’ savin-tree. 


An’ white as a loan soup was she, 
The lass wha’d tint her snood, 
But oot my gudewife cam’ an’ straucht 


To rate the slut begood. 


The lassie looked at her an’ leuch, 
“Och, plaise yersel’,” said she, 
““Ye'd better gi’e me what I seek 


Than learn what I’ve to gi’e.” 

PARLEY, OF BEASTS. 


AULD Noah was at hame wi’ them a’, 
The lion and the lamb, 

Pair by pair they entered the Ark 
And he took them as they cam’, 


If twa o’ ilka beist there is 
Into this room stid come, 
Wad I ctid welcome them like him, 


And no’ staun’ gowpin’ dumb! 


Be chief wi’ them and they wi’ me 
And a’ wi’ ane anither 

As Noah and his couples were 
There in the Ark thegither. 


24 PARLEY OF BEASTS 


It’s fain I’d mell wi’ tiger and tit, 
Wi? elephant and eel, 
But noo-a-days e’en wi’ ain’s se 


At hame it’s hard to feel, 


a 


HE LOVE-SICKiASS. 


As white’s the blossom on the rise 
The wee lass was. 
That ’bune the green risp ’i the fu’ mune 


Cannily blaws. 


Sweet as the cushie’s croud she sang 
Wi’ ’r wee reid mou’ — 
Wha sauch-like i’ the lowe o’ luve 


Lies sabbin’ noo! 

WILD ROSES. 


Wr sae mony wild roses 
Dancin’ and daffin,’ 
It looks as tho’ a’ 


The countryside’s laffin’. 


But I maun ca’ canny 
Gin I’m no’ to cumber 
Sic a lichtsome warld 


Wi’ my hert’s auld lumber. 


Hoo I mind noo your face 
When I spiered for a kiss 
Ud gae joukin’ a’ airts 


And colourin’ like this ! 

THE WIDOWER. 


AULD wife, on a nicht like this 
Pitmirk and snell 
It’s hard for a man like me 


To believe in himsel’. 


A wheen nerves that hotch in the void, 
And a drappie bluid, 
And a buik that craves for the doonfa’ 


Like a guisand cude. 


For Guid’s sake, Jean, wauken up! 
A word frae your mow’ 
Has knit my gantin’ timbers 


Thegither or noo. 

THE LONG BLACK NIGHT. 


THE nicht gangs stilpin’ thwart the mune 
A’ stoichert up wi’ starnies there. 
Whaur are ye gan’, O braw black nicht, 


Wi yer strawn o’ beads sae fair ? 


“T dinna ken,” says the lang black nicht, 
Thringin’ the starns on’s shouders there. 
“JT maun gang stilpin’ thwart the mune, 


But I kenna whaur—nor care.” 

TO ONE WHO URGES MORE 
AMBITIOUS FLIGHTS. 


Dinna come tae bauld my glead, 
It'll be a bear-meal-raik. 

Wee bit sangs are a’ I need, 

Wee bit sangs for auld times’ sake! 
Here are ferlies nae yin sees 


In a bensil 0’ a bleeze. 


30 


THE DEAD LIEBKNECHT. 


(After the German of Rudolf Leonhardt.) 


His corpse owre a’ the city lies 
In ilka square and ilka street 
His spilt bluid floods the vera skies 


And nae hoose but is darkened wi’t. 


The factory horns begin to blaw 
Thro’ a’ the city, blare on blare, 
The lowsin’ time o’ workers a’, 


Like emmits skailin’ everywhere, 


And wi’ his white teeth shinin’ yet 


The corpse lies smilin’ underfit. 

IN MYSIE’S BED. 


THEY ha’e laid the black ram i’ Mysie’s bed, 
And keepit it frae baain’ 
Wi’ a gude fotherin’ o’ kail-blades and a cloot 


Soaken 7’ milk. 


Quo’ Mysie, lauchin’, “Gin I s’ud wed 

He may be ca’d a man 

But I'll haud him as dumb, ye maun ha’e nae 
doot, 

As owt o’ this ilk.” 


32 


GUID CONCEIT. 


FEAR not, my hert, and what can ail ye? 
Be you ever free and prood 
As yon bonnie capercailyie 


Wingin’ owre the winter clood ! 


33 


MORNING. 


TuE Day loups up (for she kens richt weel 
Owre lang wi’ the Nicht she mauna lig) 
And plunks the sun i’ the lift aince mair 


Like a paddle-doo 7’ the raim-pig. 

UNDER THE GREENWOOD TREE. 


(After the Cretan.) 


A SODGER laddie’s socht a hoose, 
A hoose and toon to bide in. 
He’s fund a road but never a hoose 


Or toon the haill warld wide in. 


And syne he’s come to an auld green tree 
—Then wae for a sodger loon 
Wha’s tint his way frae the battlefield 


And here maun lay him doon. 


There’s brainches here for his graith o’ war, 
A root to tether his horse, 
And a shaddaw for a windin’ sheet 


To row aboot his corse. 

SAE THREBOBISHES. 


(After the Cretan.) 


I am a fisher lad and nane 

Can better wield a gad than me, 
And a’e day to the burn I’ve gane 
And got me fishes three. 


I’ve gien them to my minnie syne 
And in the pan they’re loupin’, 
When straucht they cheenge to lassies fine 


And send my mither gowpin’. 


O three braw queans, I see them plain 
And a’ as different as can be, 
But noo they’re ane, my mither’s gane, 


And Love’s alane wi’ me. 

THE ROBBER. 


(After the Cretan.) 


A ROBBER cam’ to my hoose 
And theft was a’ his ploy, 
Nor gowd nor siller could he find 


And sae he stow my joy. 


He stow the kisses frae my mou’ 
And mony a lauch and tear, 
And syne begood upon my bluid 


And toomed it vera near, 


I gied him a’ he wanted 
And mebbe a wee thing mair, 
I dinna ken what a’ he took 


But that’s no’ here nor there. 


THE ROBBER 37 


For aye he gied for a’ he took, 
And better gied than took, 
And I’ve a bonnie laddie noo 


And breists for him to sook. 


38 


BOMBINATIONS OF A CHIMAERA. 


I, 


Gin I resisted ill 
I’d haud it in me still 
Dernin’ aneth my will 
—Resist not ill! 


Till nicht sall fa’ nae mair, 
Thunder nor lichtnin’ there, 
But a’ thing grown fu’ fair 
And nae Daith there. 


The fox has its hole 
And in my soul 
Room shall I gi’e 
A’ God let’s be. 


BOMBINATIONS OF A CHIMERA 39 


And sall resist nae ill 
While ocht is made to kill 
And ocht defenceless still 


In token o’ His will. 


Gin Murder like a clood 
Whiles comes owre my bluid 
I’se warrant it is food 


That’s needfu’ to my guid. 


And Poverty and Daith 
I need them as Earth needs 
The winter’s bitter braith 


To lowse the simmer’s seeds. 


Sin’ God has cherished us 
Wi’ carefu’ cruelty 
Let us wi’ nae mair fuss 


Follow his husbandry, 


40 BOMBINATIONS OF A CHIMAIRA 


Il. 


But wha ’ud follow God 
Maun tak’ a flegsome road! 
It’s time to try God’s way 


When we’ve his poo’er tae. 


For we can kill, but wha 
Can fetch to life ana’? 
We mauna follow God 


Afore we ken the road. 


TLE. 


Christ descendit into Fell 

And for a’ that we can tell 

A’ that’s guid on Earth may be 
Gaen’ like Him through devilry. 


But he didna bide in Hell, 
Didna turn a Deil Himsel’, 

And gin we’d wun through it tae 
We maun try to find His way. 


BOMBINATIONS OF A CHIMARA 


IV. 


O the Earth may be in Hell, 
I may be a Deil mysel’, 
Mebbe Christ gaed through it but 


Ithers in’t foraye are shut. 


A’ that’s guid on Earth may be 
Gaen’ like Christ through devilry ? 
—Then the devilry ser’s God tae 
Only in anither way? 


Wha can say which is the better ? 
Wisna Christ the Devil’s debtor ? 


Vv. 


Christ was sent to save mankind. 
That’s eneuch for us, you'll find 
God Himsel’ 

May gang to Hell 

To save the Deil 


In time as weel. 


4I 

BOMBINATIONS OF A CHIMAtRA 


That’s no’ for us—we’re nocht but men, 
The ways o’ God we canna ken, 

So let’s 

Leave’m alane 

To square His debts 


And mind oor ain. 


VI. 


The sun pits oot a fire 
And the flames o’ Hell turn wan 
As through the ugsome place 


Passes the Son o’ Man. 


He looks aboot him syne, 
Hell isna to be seen, 
But ceases to exist 


As it had never been. 


BOMBINATIONS OF A CHIMAIRA 


VII, 


When foxes ettle 
Hoose-dogs to be, 
And eagles settle 


In the hen-ree, 


The meek may inherit 
The Earth, but till then 
We maun ha’e spirit 


Gin we’re to be men. 


Vill, 


Earth’s sma’-bookit 
Under a clood 
That gars’t shine bricht 


As ony star could. 

44 BOMBINATIONS OF A CHIMARA 


O little I thocht 

It could seem sae fair 
Till my black mood 
Kindled it there! 


IX, 


Bonnie, Earth shines frae the heich o’ the lift 
But eagles rise frae’t to begin wi’ 
And syne are nocht but dust o’ its dust 


When their wings are din’ wi’. 


I rise and fa’ in my restless way 
And Earth seems big syne or sma’ 
But it’ll be the same at the end as tho’ 


I’d never flown ava! 


BOMBINATIONS OF A CHIMERA 45 


x. 


As the stane frae the sepulchre’s 
Mooth fell doon 

I sall be shot 

O’ the warld’s wecht soon, 


The wecht o’ my body, 
The wecht o’ my soul, 
Like the stane frae the mooth 


O’ the sepulchre roll. 


This ts the tune 
Liv 0 elation 
That ll wauken the giants 


In the cave o creation. 


46 


SCUNNER. 


Your body derns 

In its graces again 

As the dreich grun’ does 
In the gowden grain, 
And oot o’ the daith 

O’ pride you rise 

Wi’ beauty yet 


For a hauf-disguise. 


The skinklan’ stars 

Are but distant dirt 

Tho’ fer owre near 

You are still—whiles—girt 
Wi the bonnie licht 

You bood ha’e tint 
—aAnd I lo’e Love 


Wi’ a scunner in’t, 


47 


SERVANT GIRL’S BED. 


THE talla spales 

And the licht loups oot, 
Fegs, it’s your ain creesh 
Lassie, I doot, 

And the licht that reeled 
Loose on’t a wee 

Was the bonny lowe 

O’ Eternity. 

JIMSY AN IDIOT: 


WHEN Jimsy lauchs there’s naething 
But his lauchter to be seen, 
As gin he’d flyped himsel’ 


Afore your vera een. 


He tak’s the licht o’ Heaven 
As a gargle for his mooth 

And a’e movement o’ his chafts 
Mells the North and Sooth. 


He owre’s the Earth as a snake 
Swallows an egg, and but 

A glisk o’ the lift’s to be seen 
Like a holin’ rabbit’s scut. 


JIMSY: AN IDIOT 49 


And afore God kens whaur He is 
He’s under the pap o’ his hass 
And his teeth are closin’ ahint Him 


And His pass is Jonah’s pass. 


5° 


EMPTY VESSEL. 


I MET ayont the cairney 
A lass wi’ tousie hair 
Singin’ till a bairnie 


That was nae langer there. 


Wunds wi’ warlds to swing 
Dinna sing sae sweet, 
The licht that bends owre a’ thing 


Is less ta’en up wi't. 

THE FAIRMER’S LASS. 


Tue fairmer’s lass has kilted her coats 
An’s muckin’ oot the byre, 
Her hair is a’ aboot her een 


An’ her braid face is fire. 


“ The worms ha’e a come oot 0 the earth 
An’ streek their lengths a airts. 
Their reid nebs eisen t’ the sun 


But wae’s me for oor herts | 


“ The aidle-pool is a glory 0 gowd 

—My hert ts black inside, 

The worms may streek to their herts content 
But they ha’e nocht to hide,” 


THE BONNIE LOWE. 


Agoun the snaw-white channel 
The bluid-reid roosies bleeze 
—Azt, lassie, but I'd ltefer hae 


The mou ye winna gie’s. 


Like greeshuckle the petals lie 
O’ roosies tashed to bits 
—But @e wee cheep for evermair 


In flame has rowed my wits. 

SUNNY GALE. 


THE trees were like bubblyjocks 
In the wild gowd wind, 

The way that they fattened 
And the way that they thinned 
And the stramash they made. 


Noo wi taps streekit oot, 
Eisenin’ into the sun, 

Their leafs scrauchin’; and syne 
Swallin’ back on the grun’ 

And tint in the shade, 


But aye they raxed oot 

Whustlin’ heich in the lift 

And aye loutit back 

Wi orra leafs left adrift 

In their shaddaws’ black whirlpools 

SUNNY GALE 


Round my lugs the a’e meenit 
In squabbles o’ green 

And the neist in a wan doze 
Fer awa’ they’d be seen 


Or half-smoored i’ the mools. 

ON THE THRESHOLD. 


(Suggested by the French of Gustave Kahn.) 


GuIsErs I ken 

Your fause faces under 

Hidena’ the face 

That has thrilled me wi’ wunder, 


Ye ships that rock 
A’ the seev’n seas owre 
Through nane o’ your keels 


Need my een fash to glower. 


By land nor water 
Nor lift sall I find 
The love I can never 


Get oot o’ my mind. 

ON THE THRESHOLD 


The warld canna haud 
The quean that I seek 
Yet nocht sall the door 
That leads to her steek...... 


Life keeks in the winda, 
Daith tirls at the pin 
—But she loups to the threshold 


To welcome me in. 


a 


KRANG. 


Sipeways hurled 
The krang o’ a warld 
The sun has flensed 


Is lyin’ forenenst. 


“ Whirlwind, whirlwind 
Cwa and look sharp 
And gi’e me a tune 

On this white harp. 


“ And I sall sing 
The kind o’ sang 
That roond the krang 


Oa world sud ring.” 

SUPPER TO. GOD. 


S’up ye ha’e to gi’e 

His supper to God 
What like fare 

’Ud ye set on the brod? 


Lint-white linen 
And siller-ware 
And a tassie o’ floo’ers 


In the centre there ? 


Pot-luck ’ud be best, 
I need ha’e nae fear 
Gin God sud come 

To's supper here. 


SUPPER TO GOD 


Deal sevubbed like snaw 
And blue-and-white delf 
And let ilk ane 

Rax oot for hisself. 


A’ that I'd ask 
Is no’ to ken whan, 
Or gin it?s Flim 


Or a trev’ lin man. 


W7’ powsoudte or drummock, 
Lapper-milk kebbuck and farle, 
We can aye wecht the wame 


O anither puir carle, 

FROM “SONGS FOR CHRISTINE.” 


(Aetat a year and a half.) 


1. Farry TALgEsS. 


ITHER folks’ fairy tales 
ll no’ dae for you. 
You maun ha’e your ain 


As new as you're new. 


In the licht 0 the mune 
Well gang oot wi’ a girn 
And see if we canna 


Catch them yince-yirn. 


Fairy tales are aye best 
When they’re catched on the hop, 
—There’s naething worth ha’en 


To be hed frae a shop. 

11. THE BUBBLYJOCK. 


It’s hauf like a bird and hauf like a bogle 
And juist stands in the sun there and bouks, 
It’s a wunder its heid disna burst 


The way it’s aye raxin’ its chouks, 


Syne it twists its neck like a serpent 

But canna get oot a richt note 

For the bubblyjock swallowed the bagpipes 
And the blether stuck in its throat. 

THE QUEST. 


I, 


I CANNA see you, lass, 
For your face and your hair. 
Are you mair than them 


For they’re ill to spare ? 


There’s something I’d hear 
Wert no’ for your voice 
Wert better worth hearin’ 


—But wow for the choice ! 


II, 


C’wa’ into the darkness 
—Whatever’s to ken 
Aiblins your flesh 


*ll no’ hide frae me then! 

But if need be I’ll tak’ ye 
Through Daith to fin’ oot 
And be haud’n nae mair 
Wi’ a shaddaw o’ doot. 


And och! for your beauty 
And och! for your braith 
Gin you’re the wumman I want 


On the yon side o’ Daith! 

GAIRMSCOILE. 


AULDER than mammoth or than mastodon 

Deep i’ the herts o’ a’ men lurk scaut-heid 

Skrymmorie monsters few daur look upon. 

Brides sometimes catch their wild een, scansin’ 
reid, 

Beekin’ abune the herts they thocht to lo’e 

And horror-stricken ken that i’ themselves 

A like beast stan’s, and lookin’ love thro’ and 
thro’ 

Meets the reid een wi’ een like seevun hells. 

tases Nearer the twa beasts draw, and, couplin’, 
brak 

The bubbles o’ twa sauls and the haill warld 
gangs black. 

Yet wha has heard the beasts’ wild matin’-call 
To ither music syne can gi’e nae ear. 
The nameless lo’enotes haud him in a thrall. 
Forgot are guid and ill, and joy and fear. 

. My bluid sall thraw a dark hood owre my 

een 

And I sall venture deep into the hills 
Whaur, scaddows on the skyline, can be seen 
—Twinin’ the sun’s brent broo wi’ plaited horns 
As gin they crooned it wi’ a croon o’ thorns— 
The beasts in wha’s wild cries a’ Scotland’s 


destiny thrills. 


The lo’es 0’ single herts are strays: but there 
The herds that draw the generations are, 

And whasae hears them roarin’, evermair 

Is yin wi’ a’ that gangs to mak’ or mar 

The spirit 0’ the race, and leads it still 

Whither it can be led, ’yont a’ desire and will. 

I. 


Wergeland, I mind o’ thee—for thy bluid tae 
Kent the rouch dirl 0’ an auld Scots strain, 

—A dour dark burn that has its ain wild say 
Thro’ a’ the thrang bricht babble o’ Earth’s flood. 
Behold, thwart my ramballiach life again, 

What thrawn and roothewn dreams, royat and rude, 
Reek forth—a foray dowless herts condemn— 


While chance wi’ rungs o’ sang or silence 


renshels them. 


(A foray frae the past—and future tae 

Sin Time’s a blindness will thraw aff some day !) 
. . . On the rumgunshoch sides o’ hills forgotten 
Life bears beasts rowtin’ that it deemed extinct, 
And, sudden, on the hapless cities linked 

In canny civilisation’s canty dance 

Poor herds o’ heich-skeich monsters, misbegotten, 
. . . streets clear afore the scarmoch advance : 
Frae every winnock skimmerin’ een keek oot 


To see what sic camsteerie cast-offs are aboot. 

Cast-offs >—-But wha mak’s life a means to ony 
end? 

This sterves and that stuff’s fu’, scraps this and 
succours that P 

The best survive there’s nane but fules contend. 

Na! Ilka daith is but a santit need. 

Lo! what bricht flames o’ beauty are 

lit at 

The unco’ een o’ lives that Life thocht deid 

Till winnock efter winnock kindles wi’ a sense 

O’ gain and glee—as gin a mair intense 

Starn nor the sun had risen in wha’s licht 

Mankind and beasts anew, wi’ gusto, see their 


plicht. 


Mony’s the auld hauf-human cry I ken 
Fa’s like a revelation on the herts o’ men 
As tho’ the graves were split and the first man 
Grippit the latest wi’ a freendly han’ 
. . And there’s forgotten shibboleths o’ the 
Scots 


Ha’e keys to senses lockit to us yet 

—Coorse words that shamble thro’ oor minds 
like stots, 
Syne turn on’s muckle een wi’ doonsin’ emerauds 


lit. 


I hear nae ‘‘hee-haw” but I mind the day 

A’e donkey strunted doon a palm-strewn way 

As Chesterton has sung; nae wee click-clack 

O’ hoofs but to my hert at aince comes back 

Jammes’ Prayer to Gang to Heaven wi’ the 
Asses ; 

And shambles-ward nae cattle-beast e’er passes 

But I mind hoo the saft een o’ the kine 


Lichted Christ’s craidle wi’ their canny shine. _ 


Hee-Haw! Click-Clack! And Cock-a-doodle- 
doo! 

—Wull Gabriel in Esperanto cry 

Or a’ the warld’s undeemis jargons try ? 

It’s soon’, no’ sense, that faddoms the herts o men, 


And by my sangs the rouch auld Scots I ken 

Even herts that ha’e nae Scots Ul dirl richt thro’ 
As nocht else could—for here's a language rings 
Wi? datchie sesames, and names for nameless 


things. 


Il. 


Wergeland, my warld as thine ‘“ca’ canny” 
cries, 

And daurna lippen to auld Scotland’s virr. 

Ah, weel ye kent—as Carlyle quo’ likewise— 

Maist folk are thowless fules wha downa stir, 

Crouse sumphs that hate nane ’bies wha’d wauken 
them. 

To them my Pegasus tae’s a crocodile. 

Whummelt I tak’ a bobquaw for the lift. 

Insteed 0’ sangs my mou’ drites eerned phlegm. 

Natheless like thee I stalk on mile by 

mile, 

Howk’n up deid stumps o’ thocht, and saw’in my 


eident gift. 

Ablachs, and scrats, and dorbels 0’ a’ kinds 

Aye’d drob me wi’ their puir eel-droonin’ 
minds, 

Wee drochlin’ craturs drutling their bit thochts 

The dorty bodies! Feech! Nae Sassunuch 
drings 

"ll daunton me.—Tak’ ye sic things for poets P 

Cock-lairds and drotes depert Parnassus noo. 

A’e flash o’ wit the lot to drodlich dings. 

Rae, Martin, Sutherland—the dowless crew, 

I’ll twine the dow’d sheaves o’ their toom-ear’d 
corn, 


Bind them wi’ pity and dally them wi’ scorn. 


Lang ha’e they posed as men 0’ letters here, 
Dounhaddin’ the Doric and keepin’t i’ the 
draiks, 
Drivellin’ and druntin’, wi’ mony a  datchie 
sneer 
But soon we'll end the haill eggtaggle, 
fegs ! 


GAIRMSCOILE aK 


. .. The auld volcanoes rummle ’neath their 
feet, 

And a’ their shoddy lives ’ll soon be drush, 

Danders o’ Hell! They feel th’ unwelcome heat, 

The deltit craturs, and their sauls are slush, 

For we ha’e faith in Scotland’s hidden poo’ers, 

The present’s theirs, but a’ the past and future’s 


oors, 

A HERD -OF (DOES. 


(Gildermorie.) 


THERE is no doe in all the herd 
Whose heart is not her heart, 
O Earth, with all their glimmering eyes 


She sees thee as thou art. 


Like them in shapes of fleeting fire 
She mingles with the light 
Till whoso saw her sees her not 


And doubts his former sight. 


They come and go and none can say 
Who sees them subtly run 
If they indeed are forms of life 


Or figments of the sun. 


A HERD OF DOES Hie 


So is she one with Heaven here, 
Confounding mortal eyes, 
As do the holy dead who move 


Innumerous in the skies. 


But now and then a wandering man 
May glimpse as on he goes 
A golden movement of her dreams 


As ’twere a herd of does. 

“U SAMAGO MORLAY = 


(To Anna Akhmatova.) 


O LOVELY life that swimming in the sea 
Awaitest still the coming of the Prince, 
Unknown, unseen, but in thy heart long since 
Clear-imaged—golden Immortality ! 

Fair as Aphrodite, in infinite space, 

Thou dost arise, and trembling like a star, 
But sound of oars nor glint of gold afar 


Reward the lonely passion of thy face. 


He comes at last upon the witless tide, 

Bobbing to shore. Behold thy Bridegroom now, 
The promised one for whom thy heart has cried, 
As suddenly toward thee he is spun, 

Lifting above the waves his salt-white brow 


And leprous nosehole snoring to the sun! 


— 


* From a sertes of fifty “ Continental Sonnets. 

YOUR IMMORTAL MEMORY, 
BURNS! 


THOUGHT may demit 

Its functions fit 

While still to thee, O Burns, 

The punctual stomach of thy people turns. 


Most folks agree 

That poetry 

Is of no earthly use 

Save thine—which yields at least this Annual 


Excuse ! 


Other cults die: 

But who’ll deny 

That you your mob in thrall 
Will keep, O Poet Intestinal ? 

From wame to wame 
Wags on your fame, 
Once more through all the world 


On fronts of proud abdomena unfurled. 


These be thy train, 
No-Soul and No-Brain, 
And Humour-Far-From-It, 


Bunkum and Bung, Swallow-all and Vomit. 


Palate and Paunch, 
Enthusiasts staunch, 
Gladly aver again, 


“Behold one poet did not live in vain!” 


1%? 


‘**But us no Buts 
Cry Gullet and Guts 
Whose parrots of souls 


Resemble a clever ventriloquist’s dolls, 


Be of good cheer 
Since once a year 
Poetry is not too pure 


A savoury for shopkeepers to endure! 

And, dined and wined, 
Solicitors find 
Their platitudes assume 


The guise of intuitions that illume 


The hidden heart 
Of Human Art 
And strike in ignorance 


On wonders of unpredicated chance. 


A boozy haze 
Enchants your lays 
And Gluttony for a change 


Finds Genius within accosting range, 


And cottons on! 
—Thy power alone 
The spectacle attests 


Of drunken bourgeois on the Muses’ breasts! 


Only thy star 
Falls from afar 
To swim into the ken 


Of countless masses of befuddled men, 


78 YOUR IMMORTAL MEMORY, BURNS! 


In their hearts’ skies 
Like barmaids’ eyes 
Glabrous to glitter till 


Their minds like rockets shoot away and spill 


These vivid clots 
Of idiot thoughts 
Wherewith our Scottish life 


Is once a year incomparably rife! 


Belly will praise 
Thee all its days 
And spread to all nations 


Thy fame in belchings and regurgitations, 


While mean minds soar 
And hiccoughs adore 
And butcher-meat faces 


Triumphant, transfigured, example thy graces ! 


GLOSSARY: 


A bies—except. 

A blachs—dwarfs. 

A bune—above. 
A’e—one. 

A’ efauld—single. 

A hint—behind. 
Azblins—perhaps. 
Aitdle-pool—midden-dub. 
Aince—once. 
Azrts—directions. 
Ana’—also, as weil. 
Aye—always. 
Ayont—beyond. 


Bairnie—baby. 

Bauld (my glead)—stir up my fire. 
Bear-meal-ratk—tfruitless errand. 
Beekin’—exposing themselves. 
Begood—hbegan. 

Bensil (0 a bleeze)—a big fire. 

Bide—stay, await. 
Bike—nest. 
Blether—hladder. 
Bogle—scarecrow. 
Bobguaw—bog. 
Bood—should. 
Bouks—hiccups. 
Braw—splendid. 
Breengin’ —bursting, hurtling. 
Brenn—hburn. 
Brent—wrinkled. 
Brod—table. 
Bubblyjocks—turkeys. 
Buik—body, trunk. 

’ Bune—above. 


Burn—stream. 
Byordinar—extraordinary. 
Byre—cow-shed. 


Ca-canny—go slow. 

Ca’ (@ whales)—drove, school. 
Caber—a pole or tree for hurling. 
Catrney—hillock. 
Camsteerte—disorderly. 

Canny, Cannily—gentle, quietly. 
Cantles—summits. 

Carle—man. 

Chafts—jaws. 

Channel—gravel. 

Chief/—very friendly. 
Childing—child-birth. 
Chitterin’—shivering. 
Chouks—jaws. 
Chow—chew. 

Clout—cloth. 
Cock-lairds—empty braggarts. 
Corn-cockles—corn-flowers. 
Craturys—creatures, 
Creesh—fat. 
Croon—crown. 
Croud—murmuring. 
Cude—barrel. 
Cushie—cushat dove. 


Dabberlack—seaweed. 

Dackered—searched, gone into. 

Daffin—playing. 

Daily—stick used in binding sheaves to push in ends 
of rope. 

Danders—cinders. 

Datchie—sly, secret. 

Daur—dare, 

Daunton—intimidate. 

Deltit—pampered. 

Depert—divide. 

Dern—hide. 

Din’—done. 

Dirlin’—rattling. 

Dings—heats. 

Doonhaudin —holding down. 
Doonfe?—downpour. 
Doonsin’—dazzling. 

Doups—ends. 

Dour—sullen. 

Dorbels—eyesores. 

Dorty—petted. 

Dowed—faded, 

Dowf—unfeeling, unimpressible. 
Dowless—feeble. 

Downa—unable. 
Doze—immobilisation through great speed. 
Draiks (in the)—in a slovenly neglected condition. 
Draughtiw —delineating. 
Dreich—tedious. 

Drings—wretches. 

Drites—drips, 

Dyob—prick. 

Drochlin —puny. 

Drodlich—a useless mass. 
Druntin’—whining. 

Drush—smush, refuse. 

Drutlin —piddling, incontinent, slow. 
Dwine—decline, diminish. 


Eel-droonin’—ludicrously vain. 
Lelied—vanished. 
Eelyin’—vanishing. 


GLOSSARY 


Hen—eyes. 

Eerned—clotted. 

Ege-taggle—act of wasting time in bad company. 
Egypt herrings—old name for Saury Pike. 
Lideniti—busy. 

Ltsen—tust. 

E-merauds—emeralds. 

Emmits—ants. 

Fineuch——enough. 

Lttle—hope, expect, reckon. 


Fa’ —fall. 

Fraddoms—fathoms. 

Fairiw —deserts. 
Farle—oat-cake. 
Frash—trouble. 
Frause-faces—masks. 
feech—exclamation of disgust and contempt. 
feery-o-the-feec—uimble. 
Fegs—faith ! 

Fell—clever (adj.), very (adv.). 
frerlies—wonders, marvel. 
Fleerin —gibing. 
Flegsome—trightening. 


Flensed—to flense, z.e., to cut blubber off a whale, 


Flyfed—turned outside in. 
Fotherin’—supply. 
Forenenst—opposite, over against. 
Forfochen—exhausted. 

84 GLOSSARY 


Fw —full. 
Fules—tools. 


Gad—fishing-rod. 

Gallus—callous, indifferent. 

Gar—compel. 

Gang—go. 

Gantin —yawning. 

Gie—give. 

Gin—if. 

Girds—hoops. 

Givmu—snare. 

Gleids—sparks. 

Glisk—coup d’ceil. 

Glower—stare. 

Gowd—gold. 

Gowpin’—gaping. 

Gratth—tackle, equipment. 

Greeshuckle—embers. 

Grun'—ground. 

Gutsand—thirsty (gudsand cude—a barrel whose 
staves have sprung apart owing to drouth). 

Guisers—maskers. 


fTaill—whole. 
fTaliket—headlong. 
FTaud—hold. 
Haujf—half. 
fleich—height. 
fleich-skeich—crazy. 

flenree—hen-run. 
flesp—hasp. 
FTowe—bottom. 
Hlowkin’—digging, 


Llka—every. 


Jouk—dodge. 
Jows—swings. 


Kail-blades—cabbage-blades. 

Kaim—comb. 

Kebbuck—cheese. 

Keeks—looks (slyly or suddenly). 

Keethin’s—appearances, evidences. 

Ken—\know. 

Kindle—iight. 

Kine—cows. 

Kite—belly. 

Krang—hulk of a whale after the blubber has been 
removed. 


Lapper-milk—sour-milk. 
Liefer—rather. 
Lift—sky. 

Lig— lie. 

Lippen—trust. 
Loan-soup—(see White). 
Loon—lad. 
Loupin’—leaping. 
Loutit—curtsied. 

Lowe—flame. 
Lowse—loosen. 

Lowsin’ -time—stopping-time. 
Lugs—eatrs. 


Mapamound—map of the world, earth’s surface. 
Maun—rmust. 

Meli—mix. 

Minnie— mother. 

Moniplied—manifold. 

Mools—dust, earth. 

Mou —mouth. 

Muckin’—cleaning. 


Natheless—nevertheless. 
Neb—nose. 

Neist—next. 

Nesh—full of awareness. 


Ooliw—crouching. 
Oon—shell-less, addle. 
Or—before. 
Orra—odd. 
Owre—over. 
Ow¢—anything. 


Paddle-doo—trog. 
Pap-o-the-hass—ulvula. 
Pitmirk—complete darkness. 
Plaited—pleated, 


GLOSSARY 


Powsoudie—sheep’s-head broth. 
Puiy—poor. 


Quean—wench, 
Quo’—said. 


Raim-pig—cream basin. 
Ramballiach—tempestuous. 

Rawn for the yirdin’—frightened to death. 
Rax—siretch. 

keek ( forth)—stream out. 
Renshels—heats. 

Ressum—particle. 
kevelled—ravelled. 
Ringle-e’ed—showing whites of eyes. 
Rise—branch. 

Risp—grass. 

Ripe—pillage. 

Root-hewn—gnarled, twisted. 
Rouch—rough, plentiful. 
Rowed—wrapped. 
Rowtin’—roaring. 
Royat—unmanageable. 

Rude—hbold, stubborn. 
Rumgunshoch— rough. 


Sabbin’— sobbing. 

Sair—sore. 

Sal/—shall. 
Santit—swallowed up in sand. 

88 GLOSSARY 


Savin’-tree—sabine, said to kill foetus in womb. 
Scaddows—shaddows. 
Scansin’—glinting. 
Scaut-hetd—scrofulous, disfigured. 
Scrauchin’—roaring. 
Scrats—hermaphrodites. 
Scué¢—fud. 

Scunney—adisgust. 

Ser’s—serves. 

Shog—swing, rock. 

Shot—freed. 

Shouders—shoulders. 

Szc—such. 

Szllery—silver, 

Stnnen—sinew. 

Skailin’—coming out. 
Skarmoch—scrum-like. 
Skimmerin’—glimmering. 
Skinklan’—shining, gleaming. 
Skrymmorie—tfrightful and terrific. 
Sma booktt—minified. 
Snell—hitterly cold. 

Snod—tidy. 

Snood—(see Tint). 

Socht—sought. 

Sook—suck. 
Soupled—accelerated. 
Spales—melts, runs down. 
Spauld—hbackbone. 


GLOSSARY 


Spiered—inquired for, besought. 
Stang—hblast. 
Starns—stars. 

Steek—shut. 
Stilpin’—striding. 
Stishie—rumpus, hullabaloo. 
Stotchert—bedizened. 
Stound—throb. 
Stow—stole. 
Stramaskh—rumpus. 

Strawn —string. 
Streek—stretch. 
Sumphs—blockheads. 
Swallin’—swelling 
Swee—jerk, sway. 
Syne—since. 


Taed—toad. 

Talla—tallow. 

Tash—destroy. 

Tasste—glass. 

Thrang—busy. 

Thrawn—stubborn, perverse. 
Thraws—convulses. 
Thringin’—hoisting. 
Thowless—handless, useless. 

Tint (her snood)—dishonoured herself. 
Tint—lost. 

Tirls (at the pin)-—rattles at the door-handle. 


go GLOSSARY 


Toom—empty. 
Tosstls—tassels. 
Tousie—rumpled, untidy. 


Ugsome—horrible, repulsive. 
Unco—strange (adj.), very (adv.). 
Undeemis—countless. 


Virr—stamina, force. 


Waesome—pitiful. 

Wame—belly. 

Wecht—weight. 

Wee—liittle. 

Wheen—tew. 

Whtles—occasionally. 

White (as a loan-soup)—pallid (as thin and weak as 
charity soup). 

Whummlin’—overturning. 

Whuds—dashes, thuds by, down, &c. 

Winnock—window. 

Wud—would. 


YVammer—jabbering. 
Yett—gate. 
Virdinw’—(see Rawn). 
Vince-yiryn—on purpose. 
Yon—further. 

’ Yont—beyond. 
Yowlin’—howling. 


BY THE SAME CAUTHOR. 


SANGSCHAW. 


1925. 55. 7eé¢. 


“It is a brave literary adventure trying to recall 
his countrymen to the expressive beauty of their own 
vernacular, which nowadays is hardly used except as 
literary exercise, and it is braver because the poet 
really has a gift which would win swifter recognition 
if his verse was not encrusted with archaic idioms 
or forgotten words. It is not that the emotion is 
archaic. How much of living passion went to make 
a poem like ‘ The Scarlet Woman’ or ‘In the Hedge- 
back’ we can guess. In spite of the dialect and the 
ancient words and idioms M‘Diarmid uses, I get the 
feeling that it is a poet who writes with heart, mind, 
and imagination excited, and the verses are not 
antiquarian exercises, but genuine poetry.”—-Y. O., in 
‘The Irish Statesman.’ 


‘¢ Genuine inspiration justifies most of Mr M‘Diar- 
mid’s experiments in the use of dead and living 
dialect. He intermingles in a daring fashion words 
found only in old Scots with words that still haunt 
the lips of ploughmen and fisher lads. In doing so, 


he has revivified the body of Scots poetry, and put 
the spark of hope into its almost moribund heart.” 
—wW. J., in ‘Glasgow Evening Times.’ 


“Slender as it is, the volume displays con- 
siderable variety of mood and manner. There 
are realistic vignettes like ‘Country Life,’ and 
macabre sketches like ‘Crowdieknowe,’ vividly 
touched but not new in kind. At the other extreme 
are two mystical poems, ‘I Heard Christ Sing’ and 
‘The Ballad of the Five Senses.’ Between these 
extremes lies a group of poems—‘ The Watergaw,’ 
‘In the Hedge-back,’ ‘Reid E’en,’ ‘ Wheelrig,’ 
‘Farmer’s Death,’—in which some natural scene, 
intensely observed, becomes the setting or the sym- 
bol of a poignant spiritual experience. These are 
the poems which establish Mr M‘Diarmid’s claim to 
be regarded as an original poet. Within this circle 
he can conjure . . . He writes in the faith without 
which there can be no conquest; the belief that 
Scotland still has something to say to the imagina- 
tion of mankind, something that she alone among 
the nations can say, and can say only in her 
native tongue.”—‘ Times Literary Supplement.’ 


‘“«¢ Farmer’s Death,’ with all its alternating repul- 
sive realism and stately aloof pathos, is a masterly 
combination of qualities, and proves that Hugh 
M‘Diarmid possesses one of the great qualities of 


the old Balladists, an ability to give an impression of 
remoteness and dignity in the midst of the common- 
place and repulsive. But he has also the gift of pure 
lyric. ‘The Bonnie Broukit Bairn,’ ‘ Reid E’en,’ and 
‘Prelude to Moon Music’ are not only amongst the 
best of Scots lyrics, they are also in the class of 
world lyrics. They have irony, humour, pathos, and 
sheer beauty. . . . The book will triumph.”—JESSIE 
ANNIE ANDERSON, in ‘The Border Standard.’ 


‘‘ His vernacular is actually a mosaic of dialects. 
Where Burns relies mainly on Ayrshire, Mrs Jacob 
on Angus, and Mr Charles Murray on Aberdonian, 
Mr M‘Diarmid assembles. The result is a vivid, 
racy, and richly expressive instrument. It is not in 
diction alone, though, that Mr M‘Diarmid is shaping 
things anew, or the translation of his poems into 
French by Professor Saurat, of Bordeaux University, 
would have no point. For him, dialect is the true 
medium of the racial genius and temperament. 
There is an autochthonous quality in its overtones 
that expresses, as nothing else can, the Scottish 
character in its relation both to man and to nature— 
its realism, its virility, its wildness, its domesticity, 
its romance ; and Mr M‘Diarmid is seeking to fulfil 
that expression in terms of his own day with a 
spontaneous freshness of imagery and an unfaltering 
integrity of thought, and at the same time to expand 
it so as to take in a mysticism that is traditionally 

more Irish than Scotch. Perhaps the most success- 
ful blending of the old with the new is seen in ‘ The 
Watergaw.’ It is in lyric crystallisations like that, 
and like ‘Reid E’en,’ ‘The Man in the Moon,’ ‘ The 
Eemis Stane,’ ‘The Innumerable Christ,’ and ‘The 
Bonnie Broukit Bairn’ that the strength and beauty 
of Mr M‘Diarmid’s art is to be found. His ballad 
pieces have not the same instancy of compulsion. 
Nothing is gained by calling him, as in fact he has 
been called, the new Burns. He is a new lyric star 
in the North, of some magnitude, but definitely 
less than the first.”.—-C. P., in ‘The Manchester 
Guardian.’ 


“It is an almost fantastic economy, a crazy 
economy which has the effect of humour and yet 
conveys a kind of horror, which makes this poem 
(‘Country Life’) so original and so truly Scottish, 
It is a pure inspiration; nothing could be better of 
its kind, and the kind is rare. This vision is 
profoundly alien to the spirit of English poetry; the 
thing which resembles it most, outside other Scottish 
poetry, is, perhaps, the poetry of Villon. It is the 
product of a realistic, or more exactly a materialistic, 
imagination, which seizing upon everyday reality 
shows not the strange beauty which that sometimes 
takes on, but rather the beauty which it possesses 
normally and in use. There is in this perception of 
beauty less magic and less exaltation than in that of 


romantic poetry ; but on the other hand it has more 
toughness, vigour, and fulness. The romantic note is 
of course often heard in Scottish poetry, and with 
supreme force in the Ballads, but it is this other note 
that is most essentially Scottish ; it is this that sets 
aside the Ballads, the poetry of the Makars and of 
Burns, the prose of Carlyle and George Douglas, 
from the literatures of all other peoples, and gives 
these nationality and character. It is this note, too, 
that peculiarly characterises Mr M‘Diarmid’s poems. 
How, then, does Mr M‘Diarmid compare with his 
English contemporaries? In curious speculation 
and half-fantastic thought he is certainly as original 
as Mr Graves; his descriptions are more economical 
and, I think, more vivid than Mr Blunden’s, and his 
mysticism more organic with his general mood than 
Mr de la Mare’s, In the gualzty of his work he is 
not unworthy to be compared with these poets ; but 
the question is whether he has a power, like theirs, 
of sustained imagination. ‘This has still to be seen.” 
—EDWIN MUIR, in the (American) ‘ Saturday Review 
of Literature.’ 


“Thrice during the present century—and only 
thrice—have we felt a new thrill while reading a 
volume of Scottish poetry: once when ‘ Hamewith’ 
appeared, once when ‘Songs of Angus’ came out, 
and now, on the publication of ‘Sangschaw,’ Yet 
the thrill is different. On the first two occasions 


it was awakened by the unexpected success along 
well-beaten paths. The accomplishment of Hugh 
M‘Diarmid is of a different sort, and quite unheralded. 
The matter is, of course, still Scottish, but it is 
stripped of all the trite sentimentalities and sancti- 
moniousness that hung over Northern verse like a 
drizzling mist. It is Scotland still, but revealed in 
sudden glimpses as by lightning or moon-break, 
sometimes starkly, sometimes with wonderful tender- 
ness, but never other than vividly and imaginatively. 
The effect is won by a daring use of words practically 
obsolete. . . . They are used with complete poetic 
success, have that gift of ‘magic’ which is the 
ultimate essence of poetry, and convey that sense 
of an imaginative other world which some of his 
appraisers confound with religious mysticisms, and 
‘others with a sentimental catholicism. ... The 
secret of the whole thing is that Mr M‘Diarmid 
has conceived each of his poems intensely— and could 
do so—and then searched out the vital word for the 
thing in his thought. After all, it is nothing but 
brain, imagination, sincere art! But when, last, did 
these so conspicuously work together in a Scottish 
poet? We forget. There is scarce a poem in the 
book which will not give delight of the rarest sort to 
every one who knows anything of poetry.” —‘ Glasgow 
Herald.’ 

